25 afsnit på de nordjyske sygehuse vil blive ramt, hvis sygeplejerskernes strejke træder i kraft fra natten til lørdag. Det fortæller Regions Nordjylland på sin hjemmeside. Derudover vil en del af de sygeplejersker, der er ansat i Aalborg Kommunes sygepleje indgå i strejken. - Det vil få mærkbare konsekvenser, at de kommunalt ansatte sygeplejersker i Aalborg Kommune er omfattet af strejken. Det vil få betydning for dem, der modtager ikke-akutte behandlinger, siger Carsten Møller Beck, der er ældre- og sundhedschef i Aalborg Kommune. Han oplyser, at der er omkring 400 sygeplejersker ansat i Aalborg Kommune, og en stor del af dem kan blive omfattet af strejken. På Aalborg Universitetshospital er 20 afsnit udtaget fordelt på sygehusene i Thisted, Hobro, Farsø og Frederikshavn. Der er ikke strejke på matriklen i Aalborg. På Regionshospital Nordjylland er fem  afsnit fordelt på matriklerne i Hjørring og Frederikshavn berørt. - Strejken vil betyde, at en række behandlinger vil blive udskudt. Der er dog oprettet nødberedskaber på de berørte afsnit, som fortsat foretager kritiske og akutte behandlinger, lyder det på hjemmesiden. På kortet herover kan du se, hvilke nordjyske sygehuse der ifølge TV2 Nords oplysninger er på listen over sygehuse, der kan indgå i sygeplejerskernes strejke: Se TV2's samlede oversigt for hele landet i dette link .
I Region Nordjylland vil i alt 25 hospitalsafsnit  og Aalborg Kommune være ramt af strejken blandt sygeplejersker